Swaarkry gaan ook verby | ToekomsVenster
Swaarkry gaan ook verby
by Kariné Joubert | Aug 19, 2020 | Blog | 0 comments
4 Ek sal aan jou kinders gee, Israel, jy sal kinders in die wêreld bring. Jy sal weer jou tamboeryne dra, jy sal uitgaan om te dans saam met dié wat bly is.
5 Jy sal weer wingerde plant op die Samariaberge, die boere sal dit plant en die vrugte daarvan geniet.
6 Die dag het aangebreek, die dag waarop dié wat wag staan, op die Efraimsberge sal roep: "Kom ons gaan na Sion toe, na die Here ons God toe."
7 So sê die Here: Sing van blydskap oor Jakob, die leier onder die nasies, juig oor hom! Laat hoor julle loflied, en sê: Red u volk, Here, red wat van Israel oorgebly het!
Dit voel kompleet asof ons nooit van Covid-19 gaan wegstap nie. Ons lewens is dramaties inpakteer en dit voel asof ons die toekoms ook gemasker, op 'n afstand, bang en onseker, elke oomblik bedag gaan lewe. Die grootse deel van hierdie jaar gaan waarskynlik deur Covid-19 gebeure oorheers word.
Die ontstellende gebeure in Libanon in die afgelope weke toe 'n onverwagse ontploffing totale pandemonium tot gevolg gehad het is amper 'n simbool van wat ons met Covid-19 beleef. Lugfoto's van die gebeure daar laat 'n mens besef presies hoe groot die verwoesting is. Iets daarvan is waar van Covid-19.
Gaan dinge ooit weer verander?
Gaan ons weer kan terugkeer na 'n gemoedelike samelewing wat kuier, feesvier, eredienste besoek, verjaarsdae gedenk, mekaar lank vashou, begrafnisse kan bywoon, dit na nege saans kan waag op straat, so veel scenario's, jy kan jou eie toevoeg?
Jy sal weer wingerde plant, jy sal weer tamboeryne dra.
Feesvreugde sal weer beleef word, die volk sal van blydskap dans. Die landerye sal vrug oplewer, die volk sal die sorg van die Here geniet.
Israel verdien niks hiervan nie maar God maak 'n nuwe begin met sy mense. Sy ewigdurende en onveranderlike liefde sorg daarvoor.